Fulleri pruulikoda

Fulleri pruulikoda (Fuller's Brewery (Fuller, Smith &amp; Turner P.L.C.)) on sõltumatu pereettevõttena tegutsev regionaalne pruulikoda, mis on asutatud 1845. aastal ja asub Lääne-Londonis Chiswickis.
Ajalugu.
Õlut on Chiswickis asuval krundil pruulitud üle 350 aasta – ajalugu ulatub tagasi Oliver Cromwelli aegadesse. Chiswick Mallis Bedford House'i aias asunud pruulikoja äri õitses ja laienes jõudsalt kuni XIX sajandi alguseni. Siis aga hakkasid tollased omanikud, vennad Douglas ja Henry Thompson ning Philip Wood, otsima uut partnerit, et saada leevendust oma rahaprobleemidele.
John Fuller oli mees, kes alustas läbirääkimisi omanikega vajaliku rahasüsti tegemiseks. 1829. aastal liitus ta äriga. Kuid ärisuhted osutusid keerulisteks ja pärast 1841. aastat, kui Douglas Thompson oli põgenenud Prantsusmaale, tühistati kõik partnerlussuhted.
Peagi sai selgeks, et ühele mehele, kellel puudus ka vajalik oskus õllepruulimiseks, käib suure pruulikoja juhtimine üle jõu. Seega liitus ettevõttega 1845. aastal John Fulleri poeg John Bird Fuller Henry Smith (Romford Brewery of Ind &amp; Smith) ja tema kälimees John Turner, kes oli ka peapruulija nende õllevabrikus. Nii sündiski Fuller, Smith &amp; Turner – firma, mille nimi on sama ka tänapäeval.
Sellest ajast peale on pruulikoda muutunud aina tugevamaks ja tugevamaks. 1909. aastal omandati Beehive õlletehas, millele kuulus ka 34 pubi. 1929. aastal, sada aastat pärast esimese Fulleri tulekut Chiswicki, osaühing likvideeriti ja loodi aktsiaselts. Esimeste partnerite järeltulijad on tänapäevalgi ettevõttega tugevalt seotud ja võtavad tehase igapäevatööst osa.
Aastatega ehitas Fuller’s üles kõrge reputatsiooniga pubid ja õlled, nagu näiteks "London Pride", "ESB" ja "1845", mis kõik on võitnud auhindu. Kolm Fuller’si õllemarki – London Pride, ESB ja Chiswick Bitter – on nimetatud Britannia Õlletšempionideks. Saavutus, mida ei ole järele teha suutnud ükski teine pruulikoda.
Novembris 2005 teatas Fuller’s oma ajaloo suurimast tehingust, omandades George Gale &amp; Co.Ltd Hordeanis Hampshire'is. Selle tehinguga lisati oma nimekirja 111 pubi, mille koguarv küündis nüüd 362-ni. Fuller’s on järjest pubisid juurde saanud ja nüüdseks on firmal üle 380 pubi.
Griffini Pruulikoda.
Esimene kirjalik nimekasutus „Griffin Brewery“ Chiswickis on dateeritud aastal 1816, kui üks tolleaegseid omanikke, Douglas Thompson, omandas selle nime suletud pruulikojalt (Meux &amp; Reid) Londoni Citys. Griffini Pruulikoda on kuulus oma õlle poolest, kuid kuulsust on ta ka kogunud sellega, et maja seinal kasvab vanim teada olev glütsiiniataim Suurbritannias. Taim istutati XIX sajandi alguses. Inimesed saavad osa võtta giidiga ringkäigust krundil ja alates 2012. aastast on seda külastanud umbes 15 000 inimest.
Õlled.
Fuller’s on eelkõige tuntud kui London Pride'i nimelise "premium cask ale" pruulija. Kuid tootmises on veel palju teisi marke. Väidetakse, et Fuller’s ESB (Extra Special Bitter) õllel on au olla teenäitajaks kogu USA õllestiilile.
Aastaringsed õlled.
2014. aasta seisuga:
Hooajalised õlled.
Fuller’s Past Mastersi seeriasse kuuluvad õlled valmistatakse endiste retseptide järgi, mida on hoolikalt dokumenteeritud alates 1845. aastast. Otsitakse võimalikult autentseid koostisosi, et saavutada just tollele ajajärgule vastavaid maitseid.
Chiswicki tehases toodetakse ka Galesi õlletootja õllesid, kuna 2005. aastal omandas Fuller’s selle pruulikoja. Nende õllede puhul kasutatakse Galesi enda pärmi.
Pubid.
Fuller’s omab ja opereerib üle 380 pubi kõrtsi ja hotelli üle kogu Lõuna-Inglismaa, Birminghamist Brightonini ja Bristolist Bromleyni. Fuller’s on laiendanud oma kinnisvara aasta-aastalt, omandades valikuliselt järjest uusi valdusi. 2005. aastal ostis Fuller’s 111 pubi, mis kuulusid Georg Gale &amp; Co’le Hordeanis Hampshire'is. Galesi õllesid, kaasaarvatud HSB ja Prize Old Ale, pruulitakse nüüd Griffini pruulikojas, kasutades unikaalset Galesi pärmi.
Fuller’s on mõned vähem kasumlikud pubid ka sulgenud, näiteks Red Lioni Bloxhamis. Lähim pubi pruulikojale on Mawson Arms.